Tehnoloogilised revolutsioonid ja finantskapital

"Tehnoloogilised revolutsioonid ja finantskapital: mullide ja kuldajastu dünaamika" on Carlota Perezi akadeemiline raamat, mis püüab kirjeldada seost tehnoloogilise arengu ja finantsmullide vahel. Carlota Perezi kirjeldatud mudel näitab tehnoloogilise arengu korduvaid hüppeid viimase kolme sajandi jooksul selliste näidetega nagu: auru ja raudtee ajastu, terase ja elektri ajastu, masstootmise ja auto ajastu ning praegune info-/teadmusühiskond.

 Viis tehnoloogilist revolutsiooni 
Raamat toob välja viis tööstusajaloos aset leidnud tehnoloogilist innovatsiooni.
+Tehnoloogiline revolutsioonUued tehnoloogiad ja tööstusedUued infrastruktuuridRiik ja algusaasta1. TööstusrevolutsioonMehhaniseeritud puuvillatööstus, metalli- ja masinatööstusKanalid, veeteed, hüdroenergiaSuurbritannia, 17712. Auru ja raudtee ajastuAurumasinad, raua-ja söekaevandus, valtsimineRaudteed, sadamad, postiteenus, linnagaasSuurbritannia 1829 ja laienemine USA-sse3. Terase, elektri ja rasketehnika ajastuOdav teras, aurumasinate, rasketehnika, tsiviilehituse, elektriseadmete, konservi-ja pudelitööstuse, paberi- ja pakenditööstuse täielik arendamineÜlemaailmne laevandus, mandritevahelised raudteed, ülemaailmne telegraaf, telefon, elektrivõrgustikUSA ja Saksamaa, 18754. Nafta, autode ja masstootmise ajastuMasstoodangu autod, odav nafta ja kütused, naftakeemiatooted, sisepõlemismootorid autodele, traktoritele, lennukitele, sõjatankidele ja elektritootmine, kodu elektriseadmed, jahutatud ja külmutatud toiduainedÜlemaailme analoogne telekommunikatsioonUSA, laienemine Euroopasse, 19085. Info ja telekommunikatsiooni ajastuInforevolutsioon, odav mikroelektroonika, arvutid, tarkvara, telekommunikatsioon, juhtimisinstrumendid, arvutipõhine biotehnoloogia, uued materjalidÜlemaailmne digitaalne telekommunikatsioon, Internet, e-post ja muud e-teenused, mitme allikaga elektrivõrgud, kiired multimodaalsed füüsilised transpordiühendused maa, õhu ja vee kauduUSA, laienemine Euroopasse ja Aasiasse, 1971

 Finantstsüklid 
Carlota Perez leiab, et need tehnoloogiliste revolutsioonide tsüklid on seotud finantstsüklitega. Iga tsükkel, mis võib kesta 50–60 aastat, koosneb järgmisest neljast faasist.

Plahvatuse faas: uute tehnoloogiate innovatsiooni rahastatakse intensiivselt. Ilmuvad uute revolutsiooniliste leiutiste rühmad. Rajatakse uusi tööstusi ja alustatakse uue infrastruktuuri ehitamist.

Hulluse faas: suurenenud spekuleerimine ja finantseerimine viib finantskapitali ja tootmiskapitali eraldumiseni. Kapitali investeeritakse rohkem finantsuuendustesse kui tehnoloogilistesse uuendustesse. Varamullid võivad inflatsiooni tekitada.

Sünergiafaas: kasvav ebavõrdsus ja poliitilised rahutused. Arusaamine vajadusest finantssektori poliitilise reguleerimise järele. Varamullid võivad lõhkeda. Seos finantskapitali ja tootmiskapitali vahel taastatakse.

Küpsusfaas: uue tehnoloogia turg hakkab küllastuma. Ühiskondlik struktuur ja infrastruktuur on uute tehnoloogiatega kohanenud. Investeerimisvõimalused vähenevad. Finantskapital liigub uutesse sektoritesse ja uutesse piirkondadesse, kus see võib panna aluse järgmisele suurele tõusule.

 Arvustused 
Foreign Affairs kriitika: "See raamat on Schumpeteri stiilis laiaulatuslik "mõtteainet pakkuv tükk". See raamat käsitleb seost suurte tehnoloogiliste uuenduste ning finantsbuumi ja -krahhi vahel."

The Economist artikkel teeb kokkuvõtte Perezi tööst: "Oma raamatus "Tehnoloogilised revolutsioonid ja finantskapital" jälgib pr Perez tehnoloogilise innovatsiooni viit buumi ja languse tsüklit: tööstusrevolutsioon; aur ja raudtee; teras, elekter ja rasketehnika; nafta, autod ja masstootmine ning infotehnoloogia ja telekommunikatsioon."

 Viited 

Kategooria:Majanduskirjandus